Source: https://www.onlineinvest.sk/271=ako-sa-stat-platcom-dph
Timestamp: 2020-07-05 02:56:51+00:00

Document:
﻿ Ako sa stať platcom DPH? | Online Invest s.r.o.
Ako sa stať platcom DPH?
Vydané: 09.06.2020 :: Autor: Online Invest s.r.o.
Podnikatelia a spoločnosti, ktoré ešte nie sú platcami DPH, občas zistia, že sa musia stať platiteľmi DPH. Dôvodmi sú zvyčajne povinnosť uložená zo zákona, pre obchodné partnerstvo s inými spoločnosťami, odpočet dane. V tomto článku sme pre Vás pripravili prehľad aké možnosti v takomto prípade máte.
Zákon o DPH upravuje registráciu tuzemských osôb:
Podľa § 4 zákona o DPH sa registrujú tuzemské zdaniteľné osoby. Stávajú sa tak platiteľmi DPH, čím dostávajú povinnosť odvádzať dane zo svojich dodávok služieb a tovaru a nárok na odpočet dane
Podľa § 7 zákona o DPH sa registrujú nadobúdatelia tovarov z iných členských štátov. Táto registrácia je povinná pre osoby, ktoré nie sú registrované pre DPH v SR a nadobudnú tovar v tuzemsku z iného členského štátu, ktorého nadobudnutím celková hodnota tovaru bez dane dosiahne v kalendárnom roku 14000€. Zaregistrovať sa však možno aj dobrovoľne. Registráciu podľa tohto ustanovenia sa však osoba nestáva platiteľom dane
Podľa § 7a zákona o DPH sa registrujú zdaniteľné osoby, ktoré prijímajú/dodávajú služby z/do iného členského štátu. Rovnako ako pri registrácii podľa § 7, registrované osoby sa nestávajú platcami dane. Majú tak povinnosť platiť daň pri prijatí služby od zahraničnej zdaniteľnej osoby, ale nemajú nárok na odpočet dane.
Registráciu za platiteľa DPH možno rozdeliť na povinnú a dobrovoľnú. Povinne sa za platiteľov DPH registrujú zdaniteľné osoby, ktoré dosiahnu obrat 49 790 € za najviac 12 predchádzajúcich po sebe idúcich kalendárnych mesiacov. Takéto spoločnosti sa registrujú za platiteľa DPH v zmysle § 4 zákona o DPH.
Ak spoločnosti vznikne povinnosť podať žiadosť o registráciu pre daň a spoločnosť nepodá túto žiadosť alebo ju podá oneskorene, zákon o DPH upravuje povinnosti a práve takejto spoločnosti za obdobie, v ktorom mala byť platiteľom DPH. Spoločnosti bude za nesplnenie registračnej povinnosti udelená pokuta podľa daňového poriadku.
Dobrovoľná registrácia
Za platiteľa DPH sa možno registrovať aj dobrovoľne, čiže ešte predtým, než dosiahne obrat 49790€ za najviac 12 predchádzajúcich po sebe nasledujúcich kalendárnych mesiacov.Spoločnosť podávajúca žiadosť o dobrovoľnú registráciu DPH musí byť zdaniteľnou osobou. Daňovému úradu predloží faktúry, bankové výpisy, zmluvy s obchodnými partnermi, výstupy z účtovníctva.
Podľa rozhodnutia Súdneho dvora EÚ sa za vykonávanie ekonomickej činnosti považuje aj samotná príprava na budúce zdaniteľné obchody, takže o registráciu môže požiadať ešte pred uskutočňovaním zdaniteľných obchodov, ak vie prípravu na budúce zdaniteľné obchody preukázať hodnovernými dôkazmi, ako napríklad podnikateľský plán či zmluvy s obchodnými partnermi.
Po splnení podmienok na registráciu, daňový úrad zaregistruje žiadateľa do 21 dní odo dňa doručenia žiadosti o registráciu, vydá osvedčenie o registráciu pre daň a pridelí identifikačné číslo pre daň. Spoločnosť sa stáva platiteľom dane odo dňa uvedeného na osvedčení.
Zrušená zábezpeka na DPH pri registrácii
Od 1.1.2019 bol vypustený §4c zákona o DPH. Zrušila sa teda povinnosť zložiť zábezpeku na DPH a zrušená bola aj 60-dňová lehota na registráciu za platiteľa DPH vyplývajúca z povinnosti zloženia zábezpeky na DPH pri registrácii.
Ako získať spoločnosť s DPH registráciou?
Ak teda chcete získať spoločnosť, ktorá bude platcom DPH, môžeme Vám ponúknuť niekoľko variantov:
Založenie s. r. o. a následná registrácia za platiteľa DPH. Ide o najlacnejšiu možnosť, i keď je dosť zdĺhavá
Kúpa ready-made spoločnosti a následná registrácia za platiteľa DPH. Táto možnosť ponúka možnosť takmer ihneď začať pracovať s firmou, ale ešte si budete musieť vybaviť platcovstvo DPH
Kúpa spoločnosti registrovanej ako platca DPH. Pokiaľ pre Vás nie je cena prvoradá, ide o ideálne riešenie. Cena je vyššia ako predchádzajúce možnosti, ale máte možnosť rýchlo získať platcu DPH
Zábezpeka pri registrácii k DPH
Informácia k novele zákona o DPH od 1.5.2010
Zdravotné odvody platíte už z celého príjmu
Prenos daňovej povinnosti pri poskytovaní stavebných prác
Byrokracia je najväčší nepriateľ podnikateľa

References: § 4
 § 7
 § 7
 § 7
 § 4
 §4